RESOLUCIÓN do 29 de decembro de 2020 pola que se modifica a Resolución do 15 de decembro de 2020 pola que se procede á publicación das subvencións concedidas en virtude da Orde do 19 de outubro de 2020 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais e as adiccións, orientados a minimizar o impacto que a pandemia por COVID 19 ten na saúde mental da poboación galega (Diario Oficial de Galicia número 218, do 29 de outubro).
Consellería de Sanidade — III. Outras disposicións — 21/01/2021

Segundo o artigo 17 das bases reguladoras da dita orde, e de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións serán obxecto de publicación no
Diario Oficial de Galicia
.
Segundo o artigo 3.1 o crédito orzamentario inicial da orde é de 421.746,2€ con cargo ás seguintes aplicacións segundo a liña:
Co código de proxecto 201800005, dos orzamentos xerais da Comunidade Autónoma de Galicia para o ano 2020.
Segundo indica o artigo 3.2 da devandita orde «De acordo co previsto no artigo 30.2 do Decreto 11/2009, do 8 de xaneiro, excepcionalmente poderase ampliar a contía máxima dos créditos dispoñibles cando o aumento veña derivado dunha xeración, ampliación ou incorporación de crédito; cando existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo. O incremento do crédito queda condicionado á declaración de dispoñibilidade como consecuencia das circunstancias sinaladas e, se é o caso, logo da aprobación da modificación orzamentaria que proceda. A ampliación do crédito publicarase nos mesmos medios que a convocatoria sen que implique a apertura de prazo para presentar novas solicitudes nin o inicio de novo cómputo de prazo para resolver.».
No mesmo artigo 3.2, indícase que no caso de incremento de crédito «Faríase unha repartición entre as entidades que, superando o limiar mínimo de puntuación, non recibiron subvención ou non acadaron o 100 % do solicitado na asignación ordinaria» (..) «Esta nova repartición faríase seguindo o mecanismo de asignación establecido no artigo 13, é dicir, por orde de prelación e ata o esgotamento do novo crédito».
Tras a ampliación de crédito publicada o día 28.12.2020, a distribución entre as distintas liñas e aplicacións orzamentarias queda como segue:
co código de proxecto 201800005, dos orzamentos xerais da Comunidade Autónoma de Galicia para o ano 2020.
Unha vez reunida a Comisión de Valoración prevista no artigo 13 das bases reguladoras e vista a proposta de resolución formulada polo órgano instrutor e tendo en conta as disponibilidades orzamentarias,
Primeiro. Conceder ás entidades que se relacionan no anexo I, ao abeiro da indicada orde, as axudas reflectidas na dita relación, a consecuencia da aplicación dos criterios de baremación previstos no artigo 14 da orde.
Segundo. Excluír as solicitudes que se relacionan no anexo II, con indicación da causa concreta que motivou a súa exclusión.
Terceiro. Denegar a subvención ás solicitudes que se relacionan no anexo III, por non acadar a puntuación mínima exixible.
Cuarto. De conformidade co artigo 23 das bases reguladoras, farase un único pagamento anticipado, por importe equivalente ao 100 % da concesión outorgada.
Quinto. A data límite de presentación da documentación xustificativa da realización do programa subvencionado, segundo a se indica na orde pola que se fai público o incremento do crédito previsto na Orde do 19 de outubro de 2020 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais e as adiccións, orientados a minimizar o impacto que a pandemia pola COVID-19 ten na saúde mental da poboación galega é o 30 de xuño de 2021 inclusive, sendo os gastos subvencionables os realizados e efectivamente pagados desde o 1 de marzo de 2020 ata o 31 de maio de 2021.
Santiago de Compostela, 29 de decembro de 2020
Liña I. Proxectos de investimento en melloras nos centros cuxa actividade principal sexa o desenvolvemento de programas asistenciais, psicosociais ou preventivos en materia de trastornos adictivos e trastornos mentais:
Liña II. Programas sociosanitarios de detección e intervención comunitaria de persoas en risco de presentar un trastorno mental, incluídos os trastornos adictivos.
Liña III. Programas para favorecer a empregabilidade e a incorporación sociolaboral de persoas con trastorno mental:
Segundo indica o artigo 13.2 «A orde de prelación para a concesión das subvencións determinarase en función da puntuación obtida por valoración dos criterios establecidos no artigo 14, non podéndose conceder subvención ás solicitudes que non obteñan unha puntuación mínima global de 50 puntos.».
Segundo indica o artigo 13.2 nos programas das liñas II e III precisarase obter unha puntuación mínima de 30 puntos na epígrafe de Calidade técnica do programa.